CELEX: 62013CN0451
Language: lv
Date: 2013-08-12 00:00:00
Title: Lieta C-451/13: Lūgums sniegt prejudiciālu nolēmumu, ko 2013. gada 12. augustā iesniedza Bundesgerichtshof (Vācija) — Gigaset AG/SKW Stahl-Metallurgie GmbH, SKW Stahl-Metallurgie Holding AG

23.11.2013   
            
            
               LV
            
            
               Eiropas Savienības Oficiālais Vēstnesis
            
            
               C 344/41
            
         Lūgums sniegt prejudiciālu nolēmumu, ko 2013. gada 12. augustā iesniedza Bundesgerichtshof (Vācija) — Gigaset AG/SKW Stahl-Metallurgie GmbH, SKW Stahl-Metallurgie Holding AG
   
   (Lieta C-451/13)
   2013/C 344/71
   Tiesvedības valoda — vācu
   
      Iesniedzējtiesa
   
   
      Bundesgerichtshof
   
   
      Lietas dalībnieki pamata procesā
   
   
      Prasītāja: Gigaset AG
   
   
      Atbildētājas: SKW Stahl-Metallurgie GmbH un SKW Stahl-Metallurgie Holding AG
   
   
      Prejudiciālie jautājumi
   
   
               1)
            
            
               Vai Komisijai lēmumā, ar kuru tā LESD 101. panta pārkāpuma dēļ piemēro naudas sodu vairākām fiziskām vai juridiskām personām kā kopparādniekiem, ir jānosaka izsmeļošs regulējums arī attiecībā uz jautājumu, kādā attiecībā naudas sods ir jāsadala starp atsevišķajiem kopparādniekiem?
            
         
               2)
            
            
               Gadījumā, ja atbilde uz pirmo jautājumu ir apstiprinoša:
               
                           a)
                        
                        
                           vai Komisijas lēmums, kurā nav ietverts skaidrs rīkojums par naudas soda sadalījumu starp kopparādniekiem, ir jāinterpretē tādējādi, ka šis naudas sods visiem kopparādniekiem ir jāmaksā savstarpēji vienādās daļās?
                        
                     
                           b)
                        
                        
                           Gadījumā, ja atbilde uz otro jautājumu ir noliedzoša:
                           vai lēmumā pieļautu nepilnību, kura ir radusies, Komisijai nenosakot regulējumu attiecībā uz naudas soda sadalījumu starp kopparādniekiem, var izlabot dalībvalstu tiesas, un nav vajadzīgs Komisijas papildinošs lēmums?
                        
                     
         
               3)
            
            
               Gadījumā, ja atbilde uz pirmo jautājumu ir noliedzoša vai uz otrā jautājuma b) punktu ir apstiprinoša: vai Savienības tiesībās ir norādes attiecībā uz jautājumu, kā naudas sods ir savstarpēji sadalāms starp kopparādniekiem?
            
         
               4)
            
            
               Gadījumā, ja atbilde uz pirmo vai trešo jautājumu ir apstiprinoša:
               vai kopparādnieks, kurš ir pilnībā vai daļēji samaksājis naudas sodu, drīkst izvirzīt pret citiem kopparādniekiem atlīdzības prasījumus pirms ir pieņemts un spēkā stājies nolēmums par saistībā ar naudas soda noteikšanu iesniegtu pārsūdzību?